# Wesley Sneijder

Wesley Sneijder|  |
| Lični podaci |
| Datum rođenja | 9. lipnja 1984. |
| Mjesto rođenja |  Utrecht, Nizozemska |
| Nacionalnost | Nizozemac |
| Državljanstvo |  nizozemsko |
| Visina | 1.70m |
| Pozicija | ofenzivni vezni |
| Informacija o klubu |
| Trenutni klub |  Nice |
| Omladinski pogoni |
|  |
| 1991 – 2002 |  AFC Ajax |
|  |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2002 – 2007 |  AFC Ajax | 127 (48) |
| 2007 – 2009 |  Real Madrid | 52 (11) |
| 2009 – 2012 |  Inter Milano | 76 (13) |
| 2013 – 2017 |  Galatasaray S.K. | 122 (35) |
| 2017 – |  Nice | 0 (0) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2003 – |  Nizozemska | 131 (31) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 07.08.2017.  |

**Wesley Sneijder** (Utrecht, 9. lipnja 1984.), nizozemski nogometaš i reprezentativac koji trenutno igra za OGC Nice . Igra na poziciji igrača srednjeg reda ( polušpica ) i slovi za jednog od najperspektivnijih igrača na ovoj poziciji.

U kolovozu 2007. otkupio ga je Real iz Madrida za 27 milijuna eura (iz Ajaxa). U Realu ima ugovor do 2012. godine, a u svoja prva tri nastupa za Real postigao je 4 gola i stekao stalno mjesto u prvoj postavi. Ipak, 2009. je za 15 milijuna eura prešao i milanski Inter zbog slabe minutaže u Madridu.

## Karijera

### Početak

Sneijder je rođen 9. lipnja 1984. u Utrechtu. Potjeće iz nogometne obitelji - otac mu je bio igrač, njegov stariji brat Jeffrey igrao za Stormvogels Telstar, a i mlađi brat mu je nogometaš.

Iako nije rođen u Amsterdamu, karijeru je započeu u Ajaxu. Debitirao je za Ajax u pobjedi od 2:0 protiv SBV Excelsiora, 22. prosinca 2002.

### Real Madrid

Dana 12. kolovoza 2007. Ajax je pristao prodati Sneijdera Real Madridu, i to za 27 milijuna eura što je drugi najskuplji transfer nizozemskog nogometaša. U Madridu je dobio dres sa brojem 23 koji je prije njega nosio David Beckham. U prvoj utakmici za Real postigao je zgoditak i to protiv gradskog rivala Atlético Madrida. Već u drugom kolu, protiv Villarreala, postigao je još dva pogotka. Prva sezona u Madridu je bila iznad svih očekivanja i Sneijder se pokazao kao dobra investicija.
2. rujna 2008. Sneijder dobiva dres sa brojem 10 i preuzima ulogu playmakera odnosno razigravača i kreatora igre te postaje jedan od najvažnijih igrača u Realu. Sneijdera su krasile karakteristike kao što su brzina, kontrola lopte, preglednost, precizni pasevi, a posebno je opasan bio iz slobodnih udaraca. U jednoj anketi nizozemskog nogometnog časopisa proglašen je za najboljeg izvođača slobodnih udaraca u nizozemskoj reprezentaciji.

### Internazionale

Iako je bio jedan od najvažnijih i najboljih igrača u klubu, odjednom se sve promjenilo. Real Madrid je dobio novog predsjednika koji je uveo novu politiku u klubu i doveo brojna zvučna pojačanja. Između ostalih dovedeni su Cristiano Ronaldo, Kaká, Xabi Alonso i mnogi drugi. Sve su to igrači koji igraju u veznom redu gdje igra i Sneijder. Doveden je i novi trener koji na Sneijdera više nije računao. Tada se pojavio novi klub u Sneijderovom životu. Bio je to Inter iz Milana koji je očajnički tražio baš igrača u veznom redu i to polušpicu. Trener Intera odmah je zatražio od vodstva kluba da mu dovedu Sneijdera jer je kao veliki stručnjak vidio sve kvalitete Sneijdera. Iako Sneijder u početku nije htio napustiti Madrid na kraju je ipak došao u Milano za 15 milijuna eura. U Interu je naravno kao pravi playmaker dobio dres s brojem 10. Već sljedeći dan nakon što je potpisao ugovor imao je svoj debi u dresu Intera i to u velikom derbiju Serie A između Intera i Milana. Bilo je to pravo vatreno krštenje za Sneijdera. Odigrao je jako dobru utakmicu uz nekoliko izglednih prigoda. Na kraju je završilo 4:0 za Sneijderov Inter.

## Vanjske veze

* Službena stranica Arhivirano 2008-05-20 na Wayback Machine-u
* Službeni 2009./10. Profil Arhivirano 2013-01-12 na Wayback Machine-u na Inter.it